Устарој  Грчкој,  када  би  се  неко  спре- 
мао  да  погоди  циљ  и  када  би  про- 
машио,  онда  би  се  таква  ситуација  озна- 
чавала  као  „амартиа"  тј.  као  промашај. 
Према  томе,  када  нешто  промашите,  када 
не  достигнете  свој  циљ  и  када  не  оства- 
рите  своју  сврху,  онда  је  то  грех. 

Када  хришћанин  чини  оно  што  га 
удаљује  од  Христа  -  он  греши,  јер  не  живи 
у  складу  са  својим  назначењем,  а  оно  се 
састоји  у  томе  да  живи  у  Христу.  Када  не 
живимо  сагласно  са  својим  циљем  -  да 
будемо  „образ"  тј.  „икона  Божја"  и  да 
постанемо  „подобије"  Божје,  ми  онда  и 
грешимо.  Ако  допуштамо  да  нас  воде  звез- 
де  са  неба,  а  не  Бог,  који  је  те  звезде  ство- 
рио,  ми  чинимо  грех.  Када  прелиставамо 
новине  да  бисмо  пронашли  свој  хорос- 
коп  и  видели  своју  будућност,  уместо  да 
мудрост  и  поуку  тражимо  од  Библије,  ми 
онда  грешимо.  Када  нешто  учинимо  или 
не  учинимо  зато  што  су  нам  то  саветова- 
ли  астролози,  и  када  своје  уши  затвара- 
мо  за  Божје  заповести,  ми  онда  греши- 
мо.  Ми  грешимо  када  се  молимо  нашем 
хришћанском  Богу  и  када,  истовремено, 
зодијак  сматрамо  за  нешто  озбиљно.  Ми 
нисмо  водолије,  рибе  или  ваге,  синови  и 
кћери  звезда;  ми  смо  мушкарци  и  жене, 
Божји  синови  и  кћери. 

Људи  се  сада  представљају  као  овно- 
ви  или  лавови,  а  не  као  хришћани.  Зар 
није  чудно  што  људи  радије  пристају  да 
се  назову  по  звездама  и  њиховим  консте- 
лацијама  него  по  Богу,  Творцу  и  Извору 
живота?  Данас  је  реткост  да  чујете  како 
људи  за  себе  кажу:  „Не  марим  за  зодијак, 
ја  сам  Божји  човек,  хришћанин  и  мали 
брат  Христов".  Црква  је  одувек  пропове- 
дала  против  астрологије.  Тако  пророк  Је- 
ремија  каже:  „Не  учите  се  путу  којим  иду 
народи,  и  од  знакова  небеских  не  плаши- 
те  се,  јер  се  од  њих  плаше  народи,  јер  је 
вера  ових  народа  испразна"  (Јер.  10,2-3). 
Када  су  пророка  Данила  суочили  са  асир- 
ским  или  вавилонским  астролозима  (од 
којих  смо  и  наследили  астрологију),  Да- 


нило  је  одговорио:  „Тајне  које  цар  иште  не 
могу  казати  цару  ни  мудраци,  ни  звезда- 
ри  (астролози),  ни  врачи,  ни  гатари,  него 
има  Бог  на  небу  Који  открива  тајне"  (Дан. 
2,27-28).  Наш  црквени  устав  забрањује 
људима  да  верују  у  астрологију.  У  ствари, 
36.  правило  Лаодикијског  сабора  из  369. 
г.  одлучује  од  Цркве  људе  који  израђују, 
продају,  купују  или  носе  зодијачке  знако- 
ве. 

Слично  старим  Грцима,  и  Оци  Цркве 
су  осећали  да  „постоје  многа  чудеса  у 
васељени,  али  да  ништа  није  чудесније 
од  човека".  Човек  је  икона  Самога  Бога  и, 
како  каже  8.  псалам,  Бог  га  је  „умањио  за- 
мало  од  анђела,  славом  и  чашћу  овенчао 
га"  (ст.  6),  да  би  човек  био  господар  над 
целим  светом,  укључујући  и  звезде.  Све- 
ти  Григорије  Велики  пише:  „Није  човек 
створен  ради  звезда,  него  су  звезде  ство- 
рене  ради  човека,  и  ако  би  се  звезда  могла 
назвати  човековим  господаром,  онда  би 
човека  требало  сматрати  слугом  својих 
сопствених  слугу". 

Бог  није  створио  планете  и  звезде  са 
намером  да  владају  над  човеком,  него  би 
и  оне,  као  и  остала  створења,  требало  да 
буду  послушне  човеку. 

Блажени  Августин  сматра  да  је  астро- 
логија  фаталистичко  веровање  које  је 
Црква  одлучно  осудила.  Он  сматра  да 
свако  ко  верује  да  је  наш  добри  Бог  дао 
силу  звездама  да  би  владале  и  руководи- 
ле  нашим  животима,  вређа  Божју  правду 
и  љубав.  Свети  Јован  Златоусти  гледа  на 
веровање  у  звезде  као  на  безумно  неверје 
које  се  противи  Божјем  свемогућству  и 
стварању,  пошто  би  у  том  случају  и  Сам 
Бог  био  потчињен  сили  звезда.  Свети 
Златоуст  такође  наглашава  да,  уколико 
смо  уистину  руковођени  звезданом  си- 
лом,  не  постоји  ни  добро  ни  зло,  јер  оно 
што  чинимо  чинимо  зато  што  нама  руко- 
воде  звезде.  „То  значи  да  заповести  Божје 
да  човек  не  чини  грех  или  да  чини  добро 
нису  ништа  друго  до  бесмислица". 

Саборна  црква  -  Београд 


ПРАВОСЛАВНИ 
ПРАЗНИЦИ 


Манастпкр  Подмаине,  Будва  -  Успен>е  Пресветпе  Богородице. 
Са  бдагословом  шумана јеромонаха  Рафаида. 

15.09.(09.09) 

 Ак,  2,  22  -  40;  


јеромонах  Григорије  Светогорац 
О  СРЕТЕЊУ  ГОСПОДЊЕМ 
беседе  изговорене  на  радију 

Након  празника  Обрезања  сле-      беше  потребе  за  очишћењем,  и  ово 


ди  празник  Сретења  Господњег. 

Јеванђелист  Лука  пише  о  овом 
догађају:  А  када  се  навршише  дани 
за  очишћење  њихово...  донијеше 
га  (Исуса)  у  Јерусалим  да  га  ставе 
пред  Господа  -  као  што  је  написа- 
но  у  Закону  Господњем,  да  се  свако 
дијете  мушко  које  најприје  отво- 
ри  материцу  посвети  Господу  и  да 
принесу  жртву  као  што  је  речено 
у  Закону  Господњем:  двије  1рлице 
или  два  голубића. 

Свети  Григорије  Палама  тума- 
чећи  стих:  дани  за  очишћење  њи- 
хово,  каже  да  се  реч  Закона  одно- 
си  на  родитеље  и  на  децу  која  су 
рођена.  Међутим.  у  Христовом 
случају,  у  ком  не  постоје  родитељи, 
него  постоји  само  Мајка  и  то  Дје- 
ва,  и  постоји  рођење  детета  које 
је  бесемено  зачето,  те  нипошто  не 


беше  дело  послушности  Закону 
Божијем.  Овом  својом  послушно- 
шћу  Господ  лечи  човека  од  боле- 
сти  коју  је  проузроковала  његова 
непослушност  Богу. 


X-  X-  X-  X-  X- 


Заповест  Божија  изречена  Мој- 
сију  била  је:  Посвећујте  ми  свако 
прворођенче  првороткиње  које 
отвара  материцу.  Ова  заповест 
је,  међутим,  била  и  пророштво  о 
Христу.  Јер,  у  ствари,  само  Хрис- 
тос  отвори  девичанску  материцу 
Пресвете  Мајке  Своје  и  пошто  из 
ње  изиђе,  остави  је  затвореном. 

Господ  је  прворођени.  Он  је 
троструко  прворођени:  Својим 
рођењем  од  Пресвете  Мајке  Своје, 
светим  крштењем  -  које  је  при- 
мио  од  Часног  Претече,  и  светло- 
носним  васкрсењем  Својим.  Као 


етап:  тапаб{1гтате@§таП.сот 
ргегепгасгја:  рос1тате.\тееМу.сот 


под  истинита  Светлост,  потврђује 
нам  Он  сам  говорећи:  Ја  сам  свјет- 
лост  свијету:  ко  иде  за  мном  неће 
ходити  у  тами,  него  ће  имати  свјет- 


што  истиче  свети  Григорије  Ниски, 
на  та  три  начина  којима  се  оживо- 
творује  људска  природа,  тј.  телес- 
ним  рођењем,  светим  крштењем  и 
васкрсењем,  постаде  Христос  пр- 
ворођени,  како  би  нашу  сопстве- 
ну  природу  оживотворио.  Тако  је 
хођење  човеково,  у  ствари,  хођење 
стопама  Христовим. 


X-  X-  X-  X-  X- 


У  време  када  је  у  Витлејему  рођен 
Христос,  живео  је  у  Јерусалиму 
неки  праведан  и  побожан  човек  по 
имену  Симеон.  Њему  је  било  про- 
речено  од  Духа  Светога  да  неће  ум- 
рети  пре  него  што  види  Христа.  У 
храму,  дакле,  у  који  је  Пресвета  Бо- 
городица  понела  Господа,  налазио 
се,  и  на  Њега  чекао,  старац  Симеон. 
Он  прими  Господа  у  наручје  своје, 
заблагодари  Богу  и  рече:  Сад  от- 
пушташ  у  миру  слугу  својега,  Госпо- 
де.  по  ријечи  својој;  јер  видјеше  очи 
моје  Спасење  твоје,  које  си  уготовио 
пред  лицем  свију  народа.  Свјетлост, 
да  просвјећује  незнабошце,  и  славу 
народа  твојега  Израиља. 

Свети  Григорије  Ниски  назива 
блаженим  Симеона  Богопримца 
који  је  у  своје  руке  примио  Хрис- 
та:  „Заиста  блажени  и  троструко 
блажени  старче!  Блажене  су  очи 
твоје  које  видеше  Христа.  Блажене 
су  руке  твоје  које  пригрлише  Реч 
живота.  Блажен  је  језик  твој  који  је 
благовестио  откривење  Светлости." 

Са  два  имена  побожни  и  пра- 
ведни  Симеон  назва  Господа:  Спа- 
сењем,  које  припреми  Бог  за  сваког 
човека  и  Светлошћу,  која  ће  прос- 
ветлити  све  народе. 

Да  је  Христос  заиста  наш  Спа- 
ситељ.  сведочи  и  име  Исус  које  је 
анђео  саопштио  Јосифу:  И  надјени 
му  име  Исус;  јер  ће  он  спасти  народ 
свој  од  гријеха  њихових.  А  да  је  Гос- 


лост  живота. 

X-  X-  X-  X-  X- 


Свети,  који  су  у  своме  животу 
следовали  Христу,  видели  су  Хри- 
ста  као  Светлост,  и  тврдили  нам 
да  је  Бог  Светлост.  Тако  нас  у  томе 
утврђује  свети  Симеон  Нови  Бого- 
слов:  „Када  се",  каже.  „Бог  открије 
и  када  га  неко  види.  тај  гледа  Свет- 
лост.  И  када  се  такав  нађе  у  близини 
онога  који  му  је  превасходно  тума- 
чио  виђење  Бога,  тј.  када  се  нађе  у 
близини  свог  духовног  учитеља,  го- 
вори  му:  Видео  сам,  оче,  Светлост, 
Светлост  слатку.  А  шта  сам  видео, 
мој  ум  није  у  стању  да  искаже.  Ра- 
дост  моја  беше  неизрецива  као  и 
многа  љубав  и  чежња  за  Богом,  тако 
да  су  се  очи  моје  претвориле  у  по- 
токе  суза.  Учитељ  му  одговара:  То  је 
Он,  чадо.  И  тада  с  разлогом,  поново 
гледа  у  Господа  и  пита  га:  То  си  ти 
Боже  мој?  И  Господ  одговара:  Да.  ја 
сам  Бог,  који  се  ради  тебе  овапло- 
ти. 

Ову  радост,  коју  нам  описује  бо- 
говидац  свети  Симеон  Нови  Бого- 
слов,  окусио  је  и  Симеон  Богопри- 
мац  када  је  у  своје  наручје  примио 
Спаситеља  света,  Светлост  истини- 
ту.  Због  тога  је  он  тражио  од  Госпо- 
да  да  се  упокоји  како  би  вечно  гле- 
дао  Светлост  истиниту  -  Христа. 

Ову  неизрециву  радост  осећа  и 
сваки  верник  који  је  Господу  при- 
нео,  као  пар  грлица,  чистоту  душе 
и  тела.  Тако  је  тиме  учинио  себе 
достојним.  колико  је  могуће,  да 
види  Светлост  и  Спаситеља  света  и 
да  га  прими  у  срце  своје,  те  да  тако 
постане  богопримац  као  свети  Си- 
меон. 


К; 


старац  Јосиф  Исихаста 

БЛАГОДАТ  УВЕКПРЕТХОДИИСКУШЕЊУ 

ада  се  демони  приближе  да      ворити:  „Авај  мени,  несрећ-номе! 

Авај  мени,  лукавом  и  бескорис- 
ном!"  Ушима  слушах  о  Теби,  а  сада 
те  око  моје  види!  Због  тога  преко- 
ревам  самога  себе,  и  кајем  се  у  пра- 
ху  и  пепелу  (Јов  42,5-6). 

Тада  ћеш  се  испунити  божанстве- 
ном  љубављу.  Твоја  душа  ће  плам- 
тети  као  и  Клеопина  (в.  Лк  24,18- 
32).  У  тренутку  искушења  нећеш 
оставити  платно  и  побећи  наг  (в. 


би  започели  битку,  они  не 
нападају  тамо  где  ћеш  их  победи- 
ти  војујући  без  роптања  него  баш 
траже  слабу  страну.  Тамо  где  их 
најмање  очекујеш  проваљују  зид 
тврђаве.  И  када  душу  затекну  не- 
моћну  и  тај  део  слабим  увек  га  ту 
побеђују,  и  чине  одговорним. 

Тражиш  од  Бога  благодат?  Уместо 
благодати,  Он  попу-шта  искушење. 


-  Мучим  се  због  срамних  грехова  које  сам  давно  починио.  На  исповести 
сам  се  на  неки  начин  покајао  због  тога,  али  само  уопштено,  јер  нисам 
имао  храбрости  да  грех  назовем  његовим  правим  именом.  Кајем  се  и 
плашим  се  последица  тих  грехова,  али  ме  је  срамота  да  их  именујем. 
Сувише  сам  малодушан  за  то.  Шта  дарадим? 

-  Свештеник  је  безброј  пута  слушао  о  свим  могућим  људским  гресима 
и  зато  ће  му  засигурно  бити  драго  ако  и  ви  нађете  снаге  да  савладате 
лажни  стид.  Човека  треба  да  буде  срамота  да  чини  грех,  а  не  да  се  за 
њега  покаје.  Што  вам  буде  теже  на  исповести,  то  ћете  након  ње  осетити 
веће  олакшање.  Нека  вам  Господ  помогне. 

архимандрит  Рафаил  (Карелин) 


Ниси  у  стању  да  издржиш  битку 
и  падаш?  Неће  ти  се  дати  никаква 
додатна  благодат.  Поново  тражиш? 
Поново  искушење.  Поново  пораз? 
Поново  лишавање,  и  тако  до  краја 
живота.  Према  томе,  мораш  да 
изађеш  као  победник.  Супротста- 
вљај  се  искушењу  до  смрти.  Падај 
као  леш  у  борби,  вапи  на  земљи  као 
одузет:  „Никада  Те  не  ћу  напусти- 
ти,  најслађи  Исусе!  Никада  Те  нећу 
оставити!  Нећу  се  разлучити  од 
Тебе  у  векове  и  ради  Твоје  љубави 
издахнућу  на  попришту!"  Изнена- 
да,  Он  ће  се  појавити  на  попришту 
и  узвикнути  из  вихора:  „Овде  сам! 
Опаши  сада  као  човек  појас  свој  и 
пођи  за  мном"  (в.  ЈовЗб,  1-3).  Сав  у 
све-тлости  и  радости,  ти  ћеш  одго- 


Мк  14,  51-52),  него  ћеш  трпељиво 
подносити  тескобу  [жалост]  раз- 
мишљати:  „Као  што  је  прошло  и 
једно  и  друго  искушење,  тако  ће 
проћи  и  ово!" 

Међутим,  када  очајаваш,  и  када 
негодујеш,  када  не  трпиш  иску- 
шење,  тада  се,  уместо  победе,  не- 
престано  мораш  кајати:  због  погре- 
шака  учињених  током  дана,  због 
немара  током  ноћи.  Уместо  да  за- 
добијеш  благодат  на  благодат,  ум- 
ножаваће  се  твоја  тескоба. 

И  зато  не  страхуј  и  не  плаши  се 
искушења.  Чак  и  ако  много  пута 
паднеш,  ти  устани.  Не  губи  хлад- 
нокрвност  и  не  очајавај.  То  су  обла- 
ци  и  они  ће  проћи. 


